Diari Oficial de la Generalitat Valenciana


Sumari del DOGV 6776, del 17-05-2012 (2012/4769)

Convocatòria d'Assemblea General ordinària.
-------------------------------------------

### Dades del document

Número de DOGV
:   6776

Data del DOGV
:   17-05-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/4769


Organisme emissor
:   Caixa Rural San José de L'Alcora, SCOOP Crèd. V.

Tipus de document
:   Convocatòria

Convocatòria d'Assemblea General ordinària. [2012/4769]  
En compliment del acord adoptat pel Consell Rector d'aquesta entitat, en la sessió de data 20 d'abril de 2012 i de conformitat amb el que legalment i estatutàriament s'estableix, es convoquen tots els socis d'aquesta Caixa Rural per celebrar Assemblea General ordinària, el proper dia 15 de juny de 2012, a Nules, a les 19.00 hores en primera convocatòria i a les 19.30 hores en segona, a fi de tractar dels distints punts del següent  
Ordre del dia  
1r. Examen i aprovació de la gestió social, dels comptes anuals i informe de gestió de l'entitat corresponents a l'exercici 2011.  
2n. Aprovació, si escau, de la proposta de distribució dels resultats de l'exercici 2011.  
3r. Aprovació, si s'escau, de la liquidació del pressupost d'ingressos i despeses del Fons de Formació i Promoció Cooperativa de 2011 i pla d'inversions i despeses del dit fons per l'exercici en curs.  
  
4t. Informació sobre el Grup Cooperatiu Caixes Rurals Unides (Grup CRU) i el contingut del seu contracte regulador. Votació assembleària, si s'escau, sobre incorporació al Grup Cooperatiu CRU i subscripció del seu contracte regulador. Adopció, si s'escau, dels acords complementaris i/o addicionals que poguessen ser necessaris derivats de la incorporació al Grup Cooperatiu CRU. Informació sobre la baixa en el Grup Cooperatiu Caixes Rurals del Mediterrani, CRM, per la incorporació al Grup Cooperatiu Caixes Rurals Unides i adopció dels acords que, si s'escau, corresponguen, condicionats a l'aprovació per part de l'entitat capçalera, Caixa Rural del Mediterrani, Ruralcaixa, Societat Cooperativa de Crèdit, dels acords correlatius que permeten la dita sortida del Grup CRM. Proposta d'autorització al Consell Rector per a l'execució dels acords que preveu aquest apartat.  
  
5é. Informació i aprovació, si s'escau, de la proposta de modificació dels estatuts socials derivada de la incorporació al Grup Cooperatiu Caixes Rurals Unides: substitució dels actuals articles 59, 60 i 61 que ara es denominen Integració en el grup i règim jurídic, Funcions de l'entitat capçalera i Competències delegades per la Caixa en l'entitat capçalera , i del capítol VI en el qual estan continguts per un altre de nova redacció, que passa a denominar-se Del Grup Cooperatiu Caixes Rurals Unides i de l'entitat capçalera, i supressió de l'article 62. Introducció d'una disposició addicional.  
6é. Autorització expressa al Consell Rector perquè, per si mateix, puga completar, adequar, esmenar el text estatutari aprovat, en la mesura necessària per a poder complir les indicacions o esmenar les objeccions que pogués formular al dit text l'organisme autoritzador de la modificació estatutària o dels registres competents amb vista a aconseguir la seua autorització, qualificació i inscripció definitiva.  
7é. Opció per l'aplicació, juntament amb la resta d'entitats del grup cooperatiu consolidable d'entitats de crèdit Caixes Rurals Unides (Grup CRU), del règim de consolidació fiscal regulat en el capítol VII del títol VII del Text Refós de la Llei sobre Societats, per al primer exercici fiscal que siga factible i/o aconsellable amb vista de les circumstàncies concurrents, i per als següents.  
  
8é. Delegació en el Consell Rector per a la fixació del tipus de la remuneració de les aportacions voluntàries al capital social corresponents a les emissions realitzades durant el 2011 i el 2012.  
9é. Elecció per a la renovació estatutària de membres titulars i suplents del Consell Rector.  
10é. Suggeriments i preguntes en relació als punts tractats en l'ordre del dia.  
11é. Aprovació de l'acta per la pròpia Assemblea o, si no n'hi ha, designació de dos socis perquè, junt amb el president, procedisquen a la seua aprovació.  
  
Nules, 20 d'abril de 2012.- El president: Vicente Canós Miralles.  
  
Nota: d'acord amb el que disposa l'article 34 de la Llei de Cooperatives de la Comunitat Valenciana i l'article 18 del Reial Decret 84/1993, de 22 de gener, els comptes anuals, l'informe de gestió, l'informe d'auditoria i els altres documents referents a les restants propostes sobre les quals ha de decidir l'Assemblea es troben a disposició dels socis al domicili social de l'entitat, on podran ser examinats, de 09.00 a 14.00 hores, durant tots els dies hàbils següents al de l'anunci de la present convocatòria, excepte dissabtes, i fins al dia de celebració de l'Assemblea, tenint els socis dret a rebre gratuïtament, prèvia sol·licitud per escrit, còpia dels indicats documents.